9.12. 1999 Euroopan yhteisöjen virallinen lehti L 315/1 (Säädökset, jotka on julkaistava) NEUVOSTON ASETUS (EURATOM) N:o 2587/1999, annettu 2 päivänä joulukuuta 1999, Euroopan atomienergiayhteisön perustamissopimuksen 41 artiklan mukaisesti komissiolle ilmoitet- tavien investointihankkeiden määrittelystä EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamisso- pimuksen ja erityisesti sen 41 artiklan 1 kohdan määräykset, ottaa huomioon komission ehdotuksen, sekä katsoo seuraavaa: 1) Perustamissopimuksessa määrättyjen tavoitteiden saavut- tamiseksi on komissiolle ilmoitettava investointihank- keet, jotka koskevat uusia laitoksia sekä laitosten korvaa- mista tai niiden muuntamista perustamissopimuksen liit- teessä II luetelluilla teollisuudenaloilla silloin, kun hank- keet ovat riittävän laajoja ja omiaan vaikuttamaan suoraan —tuotantoon tai tuottavuuteen noudattaen samalla ydinturvallisuutta. 2) Komission tehtävänä on perustamissopimuksen 40 artiklan mukaisesti julkaista määräajoin ohjeellisia ohjelmia sekä helpottaa näiden investointien yhteensovi- tettua kehittämistä ja julkistaa niitä koskevat näkökan- tansa. 3) Koko polttoainekiertoon jätehuolto ja käytöstäpoisto mukaan lukien liittyvät investoinnit ovat ydinteolli- suuden oikean ja vastuullisen toiminnan välttämätön perusta. 4) Asetuksessa N:o 4 (') olevat vähimmäisrahamäärät olisi saatettava ajan tasalle ja korvattava uusilla rahamäärillä. 5) Asetus N:o 4 olisi kumottava ja korvattava tällä asetuk- sella, ON ANTANUT TÄMÄN ASETUKSEN: 1 artikla 1. — Perustamissopimuksen liitteessä II luetelluilla teollisuu- denaloilla toimivien henkilöiden tai yritysten on ilmoitettava (") Asetus N:o 4 Euroopan atomienergiayhteisön perustamissopimuksen 41 artiklan mukaisesti komissiolle ilmoitettavien investointihank- keiden määrittelystä (EYVL 17, 6.10.1958, s. 417/58). komissiolle perustamissopimuksen 42 artiklassa määrätyissä määräajoissa investointihankkeet, joiden tarkoituksena on: a) luoda uutta tuotantokykyä; b) pitää yllä määrällistä ja laadullista tuotantokykyä; c) lisätä suoraan tuotantokykyä; d) lisätä suoraan tuottavuutta; e) parantaa tuotannon laatua; f) perustaa käytetyn polttoaineen tai radioaktiivisen jätteen käsittelylaitoksia mukaan lukien käsittely, väliaikainen tai lopullinen varastointi ja/tai loppusijoitus, kun liitteessä olevan taulukon I sarakkeessa lueteltujen teolli- suudenalojen kustannukset ylittävät uusien laitosten osalta liit- teessä olevan taulukon II sarakkeessa olevan ja laitosten korvaa- misen ja muuntamisen osalta liitteessä olevan taulukon III sarakkeessa olevan vastaavan rahamäärän. 2. — Investointihankkeista, joilla pyritään ydinlaitosten käytös- täpoistoon ja joiden kustannukset ylittävät liitteessä olevan taulukon II sarakkeessa olevan vastaavan rahamäärän, on tehtävä ilmoitus, jonka sisältö voi rajoittua hankkeiden olennai- siin ominaispiirteisiin; perustamissopimuksen 43 artiklassa määrättyä menettelyä ei tarvitse noudattaa. 3. — Investointihankkeista, joilla pyritään ydinlaitosten käytös- täpoistoon ja joiden kustannukset alittavat liitteessä olevan taulukon III sarakkeessa olevat rahamäärät, voidaan tehdä vapaaehtoinen ilmoitus; perustamissopimuksen 43 artiklassa määrättyä menettelyä ei tarvitse noudattaa. 4. — Kaikentyyppisiin ydinreaktoreihin ja kaikkiin käyttötar- koituksiin liittyvistä uusista laitoshankkeista samoin kuin tällaisten laitosten korvaamiseen, muuntamiseen, uudenaikais- tamiseen tai tehon lisäämiseen liittyvistä hankkeista, joiden kustannukset alittavat liitteessä olevassa taulukossa olevat vähimmäisrahamäärät, voidaan tehdä vapaaehtoinen yksinker- tainen ilmoitus, joka sisältää ainoastaan niiden olennaiset ominaispiirteet; perustamissopimuksen 43 artiklassa määrättyä menettelyä ei tarvitse noudattaa.